
Kirja ei kerro todellisista henkilöistä, hevosista, tapahtumista tai paikoista, vaan on täysin kirjailijan mielikuvituksen tuotetta. Teoksen luomiseen on antanut inspiraatiota kirjailijan nuoruudessaan harrastama poniurheilu sekä vahva kiintymys hevosiin.

ESIPUHE


"Lauran kesä" on inspiroiva tarina ystävyydestä, rohkeudesta ja unelmien tavoittelusta. Laura ja hänen ystävänsä valmistautuvat innokkaasti kesätyöhön, mutta samalla heillä on aikaa myös harrastaa rakkainta intohimoaan, ratsastusta. Kesän kohokohtana on Junior Talent Derby, johon Laura ja hänen ystävänsä valmistautuvat huolella. Jännittävät kilpailut ja harjoitusleiri pitävät nuoret ratsastajat jännityksessä, mutta he ovat valmiita kohtaamaan haasteet rohkeasti.


Kirjasarjan esikoisteos "Laura muuttaa maalle" kertoi Lauran sopeutumisesta uuteen ympäristöön ja uusien ystävien löytämisestä. "Lauran kesä" jatkaa tarinaa siitä, kuinka Laura viettää seuraavan kesänsä ja minkä yllätyksen syksy tuo tullessaan.









”Voiko maailmassa olla mitään kauniimpaa kuin hevosen pää: terävähuippuiset, jäntevät, herkät, ilmeikkäät korvat, vallaton otsatukka, silmät, joiden tummuudessa vilahtelee uteliaisuus, pelko, uni ja valppaus, sierainten kaari ja samettinen, hamuava turpa.”


Leena-Maija Rossi










SARJAN HENKILÖT


Laura (päähenkilö ja kertoja) ja Maarit Andersen, tytär ja äiti sekä Magnus


Andersen, Lauran isä ja Maaritin aviomies, asuu Tanskassa ja omistaa tallin


Knab Champ kasvattaen knabstrubber hevosia.


Riikka ja Marjo Thomason, tytär ja äiti sekä Thomas Thomason, Riikan isä ja


Marjon aviomies, merikapteeni. B&B ja vierastallin sekä maneesin


osaomistaja naapurissa.


Anne ja Helmi Niittykumpu, tytär ja äiti, Helmin ponitallien omistaja. Naapuri


ja maneesin osaomistaja.


Erik ja Antti Kuusi, poika ja isä, eläinlääkäri. Asuvat samalla kylällä ja


omistavat osan Andersen, Thomason ja Niittykummun maneesista.


Stella ja Joonas Sihvoinen, sisar ja veli sekä vanhempansa Netta ja Hertta.


Suvi Lehtonen, 11-vuotias ponityttö ja äitinsä Leena Lehtonen, joka


työskentelee myymälänhoitajana kylän marketissa.


Lauro Bianchi, italialainen nuori mies Björnin hevostalleilta










SARJAN PONIT JA HEVOSET


Helmin Musta, Lauran poni.


Helmin Arrak, Annen poni.


shetlanninponi Star Moon, Lauran poni, jota ratsastaa Suvi.


islanninhevonen Skyr, Helmin ponitallin omistama.


Helmin Bohater, Leenan hoitohevonen, jonka omistaa Helmin tallit.


Summercove Jambo, Erikin poni.


De Pinte Hercules, Riikan poni.


Shining Element, Stellan poni.


Knab Champ Lordi, Antin hevonen, Magnuksen kasvatti.


Knab Champ Serbi, Maaritin hevonen,Magnuksen kasvatti.


Staallgasse Stryt, Helmin hevonen.










LUKU 1


Maneesin kesätauko


”Vihdoinkin saimme maneesin kesäksi kiinni”, huokasi äitini Maarit. Olin täysin samaa mieltä. Talvella maneesi oli ollut täyteen varattu ja ryhmiä oli ollut lähes yötä päivää siellä harjoittelemassa. Tämä oli tietysti tuottanut hyvin rahaa mutta työtä oli riittänyt kunnossapidossa.


Olimme päättäneet pitää talkoot ja kaikki maneesin omistajat olivat mukana talkoissa. Antti toi traktorin, jolla maneesi puhdistettiin ja sinne ajettiin uudet pohjat. Riikka ja Marjo olivat kiinni omassa B&B toiminnassaan, joten he eivät talkoisiin ehtineet. Viestitin Riikalle: ”Tulkaa saunomaan illalla, kun ehditte.” Minä pesin seinäpeilejä, Erik pesi painepesurilla ovet ja edustan. Anne puhdisti maneesin laidunta ja Helmi ajoi koneella uuttaa kuitupohjaa sisälle.


”Mahtuuko mukaan talkoisiin.” Suvi ja Leena tulivat aina avuliaina mukaan auttamaan. ”Totta kai”, vastasin. ”Kiva kun ehditte.”

Moon sai porkkanan. Leena ja Suvi lähtivät auttamaan äitiäni talkooväen ruokinnassa sekä saunan lämmityksessä.


Pihaan ajoi maastoauto, sieltä nousivat ystävämme Joonas ja siskonsa Stella. ”Kuulimme täällä tarvittavan työvoimaa”, huuteli Joonas. Erik ihasteli maastoautoa: ”Sinullako on nyt ajokortti”, hän kysyi. ”Kerralla meni läpi ajokoe”, kertoi Joonas. Tovin he tutkivat Joonaksen autoa. ”Tässä on nelivetokin”, ihasteli Erik. Stella lähti kanssani pesemään maneesin peilejä. ”Kiitos kun tulitte avuksi”, kerroin. Stella hymyili: ”Element on nyt Helmin ponitallilla jälleen ja olen tosi onnellinen.” Löimme kädet yhteen ja vastasin: ”Niin minäkin.”


Joonas lähti lämmittämään saunaa ja pilkkomaan puita. Erik viritteli rakovalkeaa tulipaikallemme. Riikka ja Marjokin ehtivät paikalle: ”Jäikö meille mitään töitä?” Joonas pyysi Riikan kantamaan puita ja Marjo vei tuomansa Lasagnen keittiöön. ”Saamme herkkulasagnea”, kommentoi Erik. ”Koska syödään?”


”Maneesi on nyt virallisesti suljettu kesäksi”, kuulutti äitini. ”Seuraava talvi on varattu kokonaan ja saimme varauksia myös koiraharrastajilta.” Maneesissa järjestettäisiin kaksi isoa koiranäyttelyä sekä agility kilpailut.


Varaus oli myös korkean luokan esteratsastuskilpailuun sekä kouluratsastus-kilpailuun. ”Nämä on jopa maksettu etukäteen”, kertoi äitini. ”Tilikauden tulos näyttää hyvältä.”


Marjo kertoi:” B&B on varattu kokonaan vuodeksi eteenpäin ja erityisesti tänä kesänä on tulossa hevosharrastajia vierastalliimme. Aiomme kunnostaa tilamme yhteydessä olevan lammen ja tehdä sinne hiekkarantaisen uimarannan. ”Upea uutinen”, kertoi äitini. ”Tuo lampi virtaa puhtaasta järvestä ja on varmasti lapsiperheiden mieleen.”


Joonas kuulutti: ”Nyt olisi sauna valmis.” Jaoimme saunavuorot, kylvimme pitkään ja asetuimme pihalle katettuun pöytään syömään. Erikin valmistama rakovalkea lämmitti pimentyvään iltaan.


”Lähteekö ponijengi ajelemaan”, tiedusteli Joonas. Mahduimme kaikki hyvin isoon maastoautoon. Erik halusi ehdottomasti etupenkille. Ajoimme kylälle, kiersimme muutaman korttelin. Joonas ajoi rauhallisesti ja hyvin tarkkaavaisesti. Stella kertoi minulle:” Veljeni kyydissä on aina turvallista.” Joonas pyysi Riikan etupenkille:” Sopisiko neidille etupenkki kyyti?” Riikalle sopi pienen keskustelun jälkeen. ”Miksi et opettelisi ratsastamaan?” Joonas mietti:” Jos on aivan pakko, voin opetella mutta jos lupaat jatkossakin tulla etupenkille.” Riikka punastui ja vastasi:” Mahdollisesti.”


Ajoimme takaisin ja Joonas jätti meidät kotipihallemme. Stella vielä huikkasi: ”Hyvää yötä ponijengi.” Erik kysyi minulta: ”Tulisiko minun etupenkilleni, kun saan ajokortin.” ”Mieluummin hevoskyydillä”, vastasin. Anne nauroi vieressä:” Erik, minä tulen, mikäli Lauralle ei kelpaa tai tulemme yhdessä.” ”Onneksi on aikaa harkita”, nauroi Erik. ”Menee vielä 3 vuotta ajokorttiin, joten pysytään vain poneissa toistaiseksi.” Vastasin: ”Ja kavereina.”










LUKU 2


Kesätöitä


Olin hakenut kesätöitä. Halusin täyttää lupaukseni äidilleni eli tehdä jotakin sosiaalista työtä ilman poneja. Pääsin työhaastatteluun kylän kauppaan, jossa Leena oli myymälänhoitajana. ”Voimme palkata sinut kassalle koska osaat useita kieliä ja kylällä on paljon turisteja näin kesäisin”, kertoi Leena. ”Voit tehdä 4 tuntia päivässä ikäsi vuoksi, sopisiko se sinulle.”


Vastasin myöntävästi ja kiitin Leenaa. ”Kyläkaupassamme on tärkeää olla sosiaalinen ja jutella asiakkaiden kanssa.” Kerroin tekeväni parhaani ja olin todella iloinen työpaikasta koska halusin ansaita rahaa meidän talouteemme ja auttaa äitiäni, joka teki paljon töitä, ilman lomia. Riikka teki töitä heidän B&B majoituksessaan ja Anne oli töissä Helmin ponitalleilla. Joonas ja Stella pääsivät kylän puutarhaan.


Erik viestitti:” Olemme työkavereita, pääsin kyläkauppaan töihin kassalle, kuten sinäkin, aloitan viikkoa ennen sinua.” Laitoin emojin ja toivotuksen: ”Nähdään siellä mutta itseäni kyllä jännittää.” ”Aivan turhaa jännität, olemme samoissa työvuoroissa ja itse olin jo vuosi sitten tuolla.”


Hetken kuluttua Erik ratsasti pihaamme Jambon kanssa. ”Ota Musta ja lähdetään uimaan, kerron sinulle samalla tuosta työstä enemmän.” Ratsastimme järvelle polkua pitkin. Jambo ja Musta olivat tottuneet toisiinsa ja ratsastimme vierekkäin. ”Mikä sinua jännittää tuossa työssä?” Erik kysyi. Kerroin etten ole mitenkään sosiaalinen ja kassalla tulee keskustella asiakkaiden kanssa. ”Olet vain ystävällinen, hymyilet, se riittää, olen itsekin aika ujo vieraiden ihmisten kanssa mutta tämä työ on opettanut paljon ja uskon sen olevan sinullekin hyödyksi.” ”Ensimmäinen päivä saattaa jännittää mutta sen jälkeen sujuu, koneet ovat helppoja käyttää ja neuvon sinua, mikäli tulee tarvetta. Leena on myös apuna.”


”Laukataanko järvelle?” Laukkasimme niityn poikki ja pian järvi jo näkyi. Ponit kiihdyttivät vauhtia haluten uimaan. Riisuimme satulat, puimme uimavaatteet ja ratsastimme järveen. ”Kylmää”, huusin. Erik nauroi ja ui Jambon perässä. Musta ui kauempana mutta palasi takaisin kutsustani. Nousin Mustan selkään ja uimme yhdessä. Erik nousi Jambon selkään. Oli helppoa ja ihanaa on uida ponin selässä. Poneilla oli nelitahti päällä, vesi kannatti ja molemmat tottelivat ohjausta palata takaisin rantaan.


Aamulla heräsin klo 6.30 ja lähdimme juoksulenkille kuten lähes jokaisena aamuna. Riikka, Anne, Stella, Erik ja Joonas odottelivat jo kylätiemme risteyksessä. ”Joonas, kiva kun liityt meidän kuntoiluryhmäämme”, kehuin. Joonas oli menossa armeijaan syksyllä, joten hän halusi kohottaa kuntoaan. Erik lähti vetämään letkaa. Pysyimme hyvin perässä, Stella erityisesti nopeajalkaisena jopa nousi johtoon vetämään. ”Apua…odottakaa”, huuteli Joonas. ”Hidastetaan vähän.” Hidastimme hölkkään ja Joonas pysyi mukanamme. ”Miten ihmeessä teillä on tuollainen kunto”, hän kysyi. Anne vastasi:” Vuosien kokemus ja jokapäiväinen kuntoilu.” Riikka kiusoitteli kysyen:” Vieläkö luulet ratsastuksen olevan vain hevosen selässä istumista?” Joonas kertoi tulevansa seuraavalla kerralla autolla mukaan. ”Kyllä se kunto kohenee juoksemalla”, lohdutti Erik. Stella nauroi: ”Veli mieti, kun pikkusiskosi päihittää sinut.” ”Et päihitä pitkään, katsotaan muutaman kuukauden kuluttua”, kertoi Joonas. ”Jos pärjään teidän kanssanne, pärjään myös armeijassa.”


Lenkin jälkeen kävin tekemässä aamutallit ja vein laitumelle Mustan, Serbin ja Moonin. Suvi kävisi päivällä ratsastamassa Moonin ja äitinsä Leena hakisi Bohaterin Helmin tallilta. Nopean suihkun jälkeen puin ylleni siistit vaatteet, laittarn hiukseni siistille ponihännälle ja lähdin pyörälläni töihin. Jännitin aivan hirveästi.


”Tervetuloa Laura”, toivotti myymäläpäällikkö Leena. ”Haetaan sinulle työasu ja tänään saat ihan rauhassa olla Erikin kanssa kassalla ja seurata hänen työtään.” Leena esitteli tilat, puin työasun päälleni ja menin kassalle. Erik oli siellä jo työn touhussa palvellen asiakkaita. ”Kiva olla yhdessä töissä”, hän kommentoi. ”Tänään on paljon turisteja, joten tarvitsen varmaankin sinun kielitaitoasi, kylällä on kansainvälinen partioleiri.” Erik jutteli asiakkaille ja nopeasti selvitti ostokset. ”Vonko pakata ostoksia?” kysyin. ”Totta kai”, kertoi Leena. ”Hyvä idea ja asiakkaat arvostavat palvelua.”


Kaupassa oli nuoria partiolaisia ja heidän ohjaajiaan. Erik puhui loistavaa englantia ja ruotsia. Kassalle tuli ryhmä tanskalaisia, jotka tiedustelivat hapanleivästä:” Mistä viljasta tämä on valmistettu?” Erik ei muistanut sanoja koska hän oli opiskellut tanskan kieltä vain lyhyen ajan. Kerroin toisella äidinkielelläni tanskaksi ruisleivän valmistuksen hapanjuureen ja sen terveellisyyden. Ohjaaja tiedusteli:” Miten ihmeessä sinä osaat puhua noin hyvin tanskaa?” Kerroin isäni olevan tanskalainen. ”Tässä kaupassa on kyllä aivan loistava palvelu”, hän kommentoi. ”Meillä on niin kansainvälinen ryhmä ja ongelmana on ollut kiinankieliset nuoret, emme saa heille mistään tulkkia.” Kerroin ystäväni Annen osaavan kiinaa ja annoin hänen puhelinnumeronsa. Ohjaaja kiitti: ”Otamme yhteyttä ja toivottavasti saamme hänestä tulkin leirillemme.”


Työpäivä päättyi ja pyöräilin kotiin. Äitini hyppäsi 160 cm esteitä Serbin kanssa. Serbi ylitti ne täydellisesti. ”Nyt pitää nostaa esteiden korkeutta, tämä tamma on aivan ilmiömäinen hyppääjä”, hän huikkasi. Satuloin Mustan ja lähden maastoon. Halusin olla hetken yksin. Työpäivä oli ollut itselleni jännittävä mutta Mustan selässä jännitys katosi.


Hyvin pian opin kassajärjestelmän ja parin päivän kuluttua en enää jännittänyt työtä. Anne pääsi töihin partioleirille tulkiksi ja sai siitä todella hyvän korvauksen. Erik siirtyi liha/kalatiskille töihin saaden parempaa palkkaa ja minä pärjäsin yksin kassalla loistavasti. Jouduin puhumaan ruotsia, englantia, saksaa ja tanskaa. Asiakkaat ihmettelivät, kun pienessä kyläkaupassa palvellaan monella kielellä.


Soitin isälleni Magnukselle. ”Kiitos kielitaidostani, pärjään hyvin kesätöissä.” Isäni kertoi olevansa ylpeä minusta ja mainitsi tulevansa syntymäpäivilleni viikon kuluttua Suomeen. ”Täytät 15 vuotta ja voin olla Suomessa 2 viikkoa.” ”Ihanaa mutta älä tuo mitään lahjoja, olisi kiva lähteä viikon vaellukselle hevosten kanssa.” Isäni kommentoi:” Se sopii, lainaan Helmiltä hevosen, mutta lahjoilta et välty.”


Viestitin Leenalle:” Voitko antaa viikon vapaata minulle ja Erikille ja tulla itse mukaan Bohaterin kanssa.” Suvi tietysti tulisi Moonin kanssa. ”Minulla on syntymäpäivät viikon kuluttua ja suunnittelemme viikon vaellusratsastusta.” Leena kertoi sen sopivan hänen kesälomaansa. Soitin Erikille ja kysyin voiko Antti pitää vapaata kyseisen viikon. ”Sopii”, hän vastasi. Riikalle ja Marjolle kävi koska heillä oli sijainen. Stella lupautui ja kertoi: ”Joonakselle varmaankin löytyy ratsu Helmiltä.” Anne ja Helmi pystyivät myös lähtemään. Sovimme viikonloppuna tapaavamme ja miettivämme suunnitelmaa ja reittiä. Erik vielä viestitti: ”Todella hieno ajatus ja tulee jännittävä ratsastus.” Vastasin:” Toivottavasti ei liian jännittävä.” Olisinpa ymmärtänyt mitä me tulisimme kokemaan tuon viikon aikana.










LUKU 3


Syntymäpäivät


Viikonloppuna pidimme palaverin. Minne menisimme ja miten huoltaisimme hevoset? Äitini kommentoi:” Emme voi mitenkään huoltaa hevosia tai viedä maastoon valmiiksi heiniä ja apetta viikoksi.” Antti oli samaa mieltä ja ehdotti:” Voisimmeko hyödyntää ratsastuskouluja tai – talleja matkan varrella, meidän ratsumme pärjäävät hyvin keskenään laitumella ja voisimme viedä appeet etukäteen talleille.”


Helmi näytti kartalta: ”Olen kysellyt näiltä talleilta hevosille laidunta, ja heille sopii pientä maksua vastaan. Vedet saamme sieltä mutta appeet pitää viedä etukäteen.” Katsoimme karttaa, välimatkat olivat noin 10 kilometriä ja reiteille pääsi osittain metsäpolkuja ja kyläteitä. Kommentoin:” Moon on hyvässä kunnossa ja jaksaa kyllä tuon mutta sille ei saa laittaa mitään ylimääräistä kantamusta.” Päätimme reitin ja Joonas lupautui viemään etukäteen kaikille talleille appeet. Riikka lähtisi mukaan:” Haemme parin päivän kuluttua kaikilta 6 ämpäriä eli jokaista tallia varten ja laittakaa niihin hevosten appeet kannellisiin ämpäreihin ja nimet päälle.”

